Цуьнан жамIехь, шота дийнахь Берлинерчу Меркел Ангелин офис йолчу Канцлерамтана хьалха 700 герга стаг гулвеллера. Баварерчу Аугсбургехь 200 герга стаг араваьллера, кхечу гIаланашкахь 50-на тIера цхьа бIе ахбIене кхаччалца оьрсий а, царна тIетевжина меттигера аьтто-радикалхой а гулбеллера. Дуккхаъчу шерашкахь Германехь шаьш бехаш белахь а, мегарг немцойн мотт Iамон карах ца даьллачу оьрсийн мигранташа доккхачу декъехь оьрсийн маттахь къамелаш дира немцойн Iедале, цара ма-аллара, „немцойн а, керистанийн а мехаллаш“ ларйаре а кхойкхуш, церан дешнашца аьлча, „агрессиве мигранташ“ тIе эца мегар ца хилар а Iамош Германин куьйгаллина.